Möödunud aasta lõpul esitas Saksamaal Vana Testamendi ainelise  doktoritöö Usuteaduse Instituudi lektor ja Tartu ülikooli teadur Urmas Nõmmik (33).  Urmas Nõmmik on lõpetanud Rakvere I keskkooli 1993, samal aastal astunud TÜ usuteaduskonda ja lõpetanud selle 1997. Selleks ajaks kujunes välja sügavam huvi Vana Testamendi vastu, mõjutajateks on olnud tema õpetajad prof Otto Kaiser Saksamaal ja prof Kalle Kasemaa Eestis.  1997 astus Nõmmik TÜ usuteaduskonna magistrantuuri, mille raames veetis ühe aasta Volkswagen-Stiftungi stipendiaadina Marburgis (1998-1999) Otto  Kaiseri juures. Magistritöö kaitses 15. detsembril 1999 Tartus.  2000. a sügisel astus Urmas Nõmmik TÜ ja Marburgi ülikooli usuteaduskonna doktorantuuri. 2008. aastal valmis tema doktoritöö «Die Freundesreden des ursprünglichen Hiobdia­logs. Eine form- und traditionsgeschichtliche Studie» (Algse Iiobi dialoogi sõprade kõned. Vormi- ja traditsioonilooline uurimus).  Nõmmiku põhiliseks uurimisvaldkonnaks on Vana Testamendi poeesia ja tarkuskirjandus, eriti aga Iiobi raamatu sõprade kõnede  tarkuskirjanduslik teoloogia, nende traditsioonilugu ning poetoloogia.